Peter Eisenman

Peter Eisenman, nado en Newark (Nova Jersey) o 11 de agosto de 1932, é un arquitecto estadounidense coñecido por amosar un certo paralelismo entre os seus proxectos e as súas ideas filosóficas e teorías literarias. Englóbase, especialmente, grazas aos seus últimos traballos, dentro do estilo arquitectónico desconstrutivista.

 Traxectoria 
 Educación 
miniatura|dereita|200px|Cidade da Cultura en Santiago de Compostela.

Fixo os seus estudos de secundaria no Columbia High School, Maplewood. Xa na universidade obtivo o grao en arquitectura pola Universidade de Columbia e un máster e doutoramento na Universidade de Cambridge. Dende o ano 2003 recibiu un total de catro títulos de Doutor honoris causa, pola Università La Sapienza (Roma), a University of Illinois (Chicago), o Pratt Institute (Nova York) e Syracuse University (tamén en Nova York).

 Carreira 
miniatura|200px|Memorial do holocausto en Berlín.

A finais dos anos cincuenta foi colaborador de Walter Gropius, e no 1975 foi un dos integrantes dos Five Architects. En 1982 fundou o Institute for Architecture and Urban Studies, de Nova York.

Peter Eisenman, descendente de inmigrantes xudeus alemáns de Estrasburgo, é internacionalmente recoñecido pola súa visión provocadora da arquitectura. Construíu unha serie innumerable de proxectos a grande escala incluíndo o Wexner Center para as Artes na Ohio State University, o Greater Columbus Convention Center en Columbus, Ohio, e o Aronoff Center for Design and Art na Universidade de Cincinnati.

Como resultado do concurso de ideas que gañou, constrúe en Santiago de Compostela a Cidade da Cultura, un conxunto de edificios destinados a actividades culturais. Unhas obras que lle levaron a completar un deseño orixinal da cidade de John Hejduk e a colaborar cos arquitectos españois Andrés Perea e Andrés Jaque. As obras foron obxecto de polémicas públicas pola súa xestión económica e polas dúbidas sobre a súa utilidade posterior.

 Véxase tamén 
 Ligazóns externas 
 Páxina oficial de Eisenman Architects 

Categoría:Arquitectos dos Estados Unidos de América do século XX
Categoría:Arquitectos dos Estados Unidos de América do século XXI
Categoría:Nados en Newark, Nova Jersey
Categoría:Nados en 1932
Categoría:Doutores honoris causa pola Universidade de Syracuse